Proiect clasa V-a

Educaţie Civică

În perechi planificaţi, căutaţi informaţii şi creaţi un mijloc de promovare a drepturilor şi resposabilitatilor elevilor la şcoală şi în afară ei.

Mijlocul de informare poate fi: un scurt video, un pliant, un poster/afiş, un dialog actoricesc, o poezie sau orice altceva ce este negociat cu dl profesor/dmna profesoară.

În proiectul vostru trebuie să includeţi câteva (cel puţin două din fiecare grupa şi categorie) drepturi şi responsabilităţi ale elevilor la clasă, în curtea şcolii şi în public (pe stradă, la parc, în vizită cu părinţii, etc)

Este esenţial să se explice, de ce sunt necesare responsabilităţile şi de ce sunt benefice drepturile menţionate.

Trebuie să includeţi diagrame originale sau un scenariu propriu, sau alte contribuţii proprii astfel încât proiectul să fie atrăgător, interesant şi accesibil oricărui elev de gimnaziu.

Fiecare pereche va avea 3-4 minute la dispoziţie pentru prezentarea proiectul în faţă colegilor. 30 % din notă finală va proveni din prezentarea orală şi 70% din cea scrisă.

Pentru elaborarea şi finalizarea proiectului vor fi alocate 3 ore la clasa. Restul timpului va reprezenta tema pentru acasă pentru acea perioadă. Toate proiectele trebuie depuse până la dată de………… Prezentările vor începe în ora de Educaţie civică din săptămâna ce va urma.

Ordinea prezentărilor va fi aleatorie (prin tragere la sorţi sau la decizia profesorului)

Grila de corectare

|  |  |
| --- | --- |
| Criterii | Nota |
| • Cel puţin trei diagrame, desene, contribuţii originale pentru fiecare dintre cele trei componente (clasa, şcoală, societate)• 10 - 12 reguli şi responsabilităţi explicate• Ortografie şi gramatică corecte• Claritate în exprimare• Titlul proiectului să se regăsească în conţinut• Culori sau fonturi diferite pentru un impact vizual cât mai mare | 9-10 |
| • Cel puţin doua diagrame, desene, contribuţii originale pentru fiecare dintre cele trei componente (clasa, şcoală, societate)• 8 - 10 reguli şi responsabilităţi explicate• Ortografie şi gramatică corecte• Claritate în exprimare• Titlul proiectului să se regăsească în conţinut• Culori sau fonturi diferite pentru un impact vizual cât mai mare | 7-8 |
| • Cel puţin o diagrama, desen, contribuţie originala pentru fiecare dintre cele trei componente (clasa, şcoală, societate)• 6 – 8 reguli şi responsabilităţi explicate• Ortografie şi gramatică corecte cu 1-2 exceptii.• Claritate în exprimare• Titlul proiectului să se regăsească în conţinut• Culori sau fonturi diferite pentru un impact vizual cât mai mare | 5-6 |
| • Cel puţin o diagrama, desen, contribuţie originala pentru una dintre cele trei componente (clasa, şcoală, societate)• mai putin de 6 reguli şi responsabilităţi explicate• Ortografie şi gramatică cu multe greseli.• Lipsa de claritate în exprimare• Titlul proiectului nu să se regăseste în conţinut | 3-4 |